поглъщанията по поглътители;
 г)
 обединява данните от националната инвентаризация и прилага общи процедури за контрол на качеството на инвентаризациите в съответствие със своя план за осигуряване и контрол на качеството.
 2. Като част от подготовката на инвентаризацията, когато е уместно, всяка държава членка:
 а)
 прилага специфични за всяка категория процедури за контрол на качеството спрямо ключовите категории и спрямо отделни категории, при които са се наложили съществени преразглеждания на методите и/или данните, в съответствие с насоките относно инвентаризацията на парниковите газове;
 б)
 осигурява основен преглед на инвентаризацията от независима трета страна или персонал, който не е участвал в подготовката на инвентаризацията, преди представянето ѝ, в съответствие с планираните процедури за осигуряване на качеството по член 27, параграф 1, буква в);
 в)
 предвижда по-подробен преглед за ключови категории и категории, при които са настъпили съществени промени в методите;
 г)
 въз основа на прегледите съгласно УПН за прозрачност и в съответствие с член 38 от Регламент (ЕС) 2018/1999 и периодични вътрешни оценки на процеса на подготовка на инвентаризацията, извършва преоценка на процеса на планиране на инвентаризациите, за да отговори на поставените цели по отношение на качеството, посочени в член 27, параграф 1, буква в) от настоящия регламент.
 Член 29
 Управление на инвентаризациите
 1. Като част от управлението на своите инвентаризации всяка държава членка:
 а)
 ежегодно изготвя за докладваните динамични редове архив на информацията от инвентаризацията, включително: разбивка на всички емисионни фактори, данни за дейностите и документация за начините, по които те са набрани и обобщени; вътрешна документация за процедурите по осигуряване на качеството и контрола на качеството, външни и вътрешни прегледи, документация относно ключовите източници по години и идентифицирането на ключовите източници, както и планираните подобрения в инвентаризацията;
 б)
 осигурява на екипите за преглед съгласно УПН за прозрачност и в съответствие с член 38 от Регламент (ЕС) 2018/1999 достъп до цялата архивирана информация, използвана от държавата членка за изготвяне на инвентаризацията, като взема предвид специфичните за всяка държава правила за поверителност;
 в)
 отговаря своевременно на исканията за поясняване на информацията от инвентаризацията, получени на различни етапи от процеса на преглед на информацията от инвентаризацията, както и на информацията относно националната система.
 2. Като част от управлението на инвентаризациите си, когато е уместно, всяка държава членка осигурява лесен достъп до събраната архивирана информация.
 ГЛАВА V
 ПРОЦЕДУРА И ГРАФИК ЗА ПРОВЕЖДАНЕ НА ЦЯЛОСТНИЯ ПРЕГЛЕД
 Член 30
 Процедура за цялостен преглед
 1. При провеждане на цялостния преглед (или „прегледа“), посочен в член 38, параграф 1 от Регламент (ЕС) 2018/1999, Комисията и Европейската агенция за околна среда се подпомагат от екип от технически експерти по прегледа и следват процедурата, изложена в приложение XXII.
 2. Европейската агенция за околна среда изпълнява секретарските задачи за цялостните прегледи, както е посочено в приложение XXII.
 3. Комисията, подпомагана от Европейската агенция за околна среда, избира достатъчен брой експерти по прегледа, които да обхванат подходящите сектори на инвентаризацията. Избраните експерти по прегледа разполагат с опит в сферата на съставянето на инвентаризации на парникови газове и се препоръчва да са активни участници в процедури за преглед на данните от инвентаризациите на парникови